Prințul și prințesa de Wales au publicat o fotografie cu prințesa Charlotte pe rețelele de socializare pentru a marca cea de-a noua aniversare a acesteia. Fanii cuplului regal nu au putut trece cu vederea asemănarea dintre fetiță și tatăl ei, prințul Willam.
Fotografia cu prințesa Charlotte a fost postată joi, 2 mai, pe conturile oficiale de socializare ale cuplului regal, cu mesajul: „La mulți ani la 9 ani, Prințesa Charlotte! (…) Vă mulțumim pentru toate mesajele amabile de astăzi”. Fotografia este realizată de Catherine, prințesa de Wales, și a fost făcută în ultimele zile în Windsor.
Este a doua fotografie postată de soții Wales, care săptămâna trecută au sărbătorit cea de-a șasea aniversare a fiului lor cel mic, prințul Louis. Prințul William și Kate Middleton au făcut o tradiție din publicarea de portrete ale copiilor lor în fiecare an pentru a le marca zilele de naștere.
VEZI GALERIA FOTOPOZA 1 / 6Fanii cuplului regal au observat în fotografia postată cât de mult seamănă Charlotte cu tatăl ei.
„William a spus copy și paste”, a glumit un internaut. „William cu părul lung”, a subliniat altcineva. „Da, este copia fidelă a tatălui ei”, a fost de părere un alt fan al familiei regale. „Și Kate are propria copie fidelă în chipul lui Louis, deci sunt egali”, a glumit altcineva.
A fost un început de an 2024 dificil pentru familia regală britanică. Kate a lipsit de la îndatoririle sale publice de la Crăciun și în prezent urmează un tratament pentru cancer.
Prințesa Charlotte a fost văzută ultima dată în public în timpul tradiționalei plimbări a familiei regale britanice în ziua de Crăciun spre biserică pe domeniul Sandringham din Norfolk. De asemenea, micuța de 9 ani a fost văzută la începutul lunii decembrie, alături de părinții și frații ei, la concertul anual de colinde al mamei sale de la Westminster Abbey din Londra.
La o vizită la o școală din West Midlands, în Marea Britanie, săptămâna trecută, tatăl lui Charlotte, prințul William, a împărtășit gluma ei preferată cu elevii de la Liceul St Michael’s Church of England – o glumă cu „cioc-cioc”.
FOTO: Hepta, Instagram